И З В Е Ш Т А Ј

За работата и постигнатите резултати во ООУ,,Гоце Делчев,, Неготино на крајот од учебната 2022/23

Неготино,Август 2023

ВОВЕД

Во учебната 2022/23 година во ООУ,,Гоце Делчев,, Неготино заедно со подрачните училишта опфатени се 772 ученици распоредени во 55 паралелки од кои 31 паралелка во одделенска настава и 24 паралелки во предметна настава. Наставата ја реализираат вкупно 80 наставници од кои 31 во одделенска настава и 49 настaвници во предметна настава и истата се изведува на македонски јазик.

Врз основа на Годишната програма за работа на училиштето за учебната 2022/23 година а во согласност со Развојниот план на училиштето утврдени се приоритетите:

**1.Воспоставување здрава клима и подобрување на условите за работа во училиштето**

-Поврзување на канализациона мрежа во ПУ с.Тремник

-Поставување на монтажна спортска сала во ПУ с.Д.Дисан

-Реновирање на кабинет по ТО

**2.Осовременување и подобрување на квалитетот на наставата**

-Опремување на кабинетите со нови нагледни средства и збогатување на книжниот фонд во библиотеката

**3.Усовршување и професионален развој на наставниците**

-Спроведување на обуки ,,Примена на иновативни интерактивни пристапи во наставата,, и ,,Учење преку истражување, работа на проекти и решавање проблеми,,

Во годишниот извештај за работа на училиштето презентирана е организацијата и реализацијата на ВОД, содржини и констатации за условите во кои се реализира дејноста, планирање и програмирање на дејноста непосредна организација и реализација, постигнати резултати и успеси како и предлог мерки и активности за унапредување на работата на училиштето

1. УСЛОВИ ВО КОИ РАБОТИ УЧИЛИШТЕТО

Во ООУ,,Гоце Делчев,, Неготино воспитно-образовната работа се реализира во пет училишни згради: централната во градот на ул. ,,Маршал Тито,, 117 и четири во населените места, с.Д.Дисан, с.Тимјаник, с.Тремник, с.Курија.

а) Материјално-технички услови

Сите училишни згради поседуваат добри услови за реализација на воспитно-образовната работа но за истите сепак има потреба од подобрување.

Во текот на оваа учебната година во согласност со утврдените приоритети од Развојниот план и годишната програма за работа на училиштето во делот на ,,Воспоставување здрава клима и подобрување на условите за работа во училиштето,, извршено е:

-Поставување со монтажа на фотонапонски панели во централното училиште;

-Поврзување на канализациона мрежа во ПУ с.Тремник

-Преадаптација на училничкиот простор со поставување на една нова училница во ПУ с. Тремник;

-Реновирање и комплетно преуредување на училишниот двор во ПУ с.Тимјаник;

-Реновирање на кабинетот по ТО и уредување во целост со поставување на клупи и столчиња;

-Реновирање на наставничка канцеларија (подна и sидна површина) и опремување со нов канцелариски мебел (бироа,столици и шкафови) во ПУ с.Д.Дисан;

-Во целост замена на електрична инсталација со поставување на лед светилки во ПУ с.Д.Дисан, ПУ с.Тимјаник и ПУ с.Тремник

 Поставување на нови внатрешни врати за 6 училници во ПУ с.Д.Дисан, 6 врати во ПУ с.Тимјаник и 5 во централното училиште.

Просторни услови во централната зграда во ООУ,,Гоце Делчев,, Неготино во целост се добри. Имено во учебната 2022/23 се реализираше кабинетска настава.И во другите подрачни училишта нема промена во просторните услови благодарение на промените од претходните учебни години и истите задоволуваат освен промената во ПУ с.Тремник со ставање во функција на уште една училница.

в) Опременост и хигиенско-естетска уреденост

Како приоритет од подрачјето ,, Осовременување и подобрување на квалитетот на наставата,, беше поставено да се опремат кабинетите и да се набават нови нагледни средства и зголемување на книжниот фонд во училишната бвиблиотека.

Во делот на естетската уреденост се збогатија училишните холови со испишување на пораки на скалите по трите ката а во кабинетите се поставија џебови за мобилни телефони што дополнително придонесува за поголема мотивација, концентрација и реализација во целост на наставните содржини. Во ПУ с.Тимјаник на дел од училниците поставени се ролетни.

За подобрување на квалитетот на наставата се користат постоечките нагледни средства а во текот на оваа учебна година набавени се нагледни средства за реализација на наставата по географија, англиски јазик и одд. настава.Училиштето се здоби со 12 смарт табли ( 9 смарт табли во централното училиште, 2 за потребите на ПУ са.Д.Дисан, 1 смарт табла за потребите на ПУ с.Тимјаник и 4 бели табли.. Набавени се 15 лат-топи за наставниците и 30 персонални компјутери за реализација на наставата по информатика и ТО. А во училниците за учениците од 1 одд. набавени се нови масички и столчиња. За потребите на учениците од ПУ с.Д.Дисан набавени 45 столчиња и 20 плотни за училишни клупи. Нови шкафови за потребите на наставниците и учениците набавени се за сите кабинети во централното училиштети и за ПУ с.Д.Дисан.Во делот на книжниот фонд училишната библиотека се здоби со лектирни наслови вкупно 220 за учениците од 1 до 9 одд.

Што се однесува до училишниот двор беше хорти културно уреден а естетско уредување преку цртање на дворни површини во централното училиште. ПУ с.Д.Дисан и ПУ с.Тимјаник од страна на наставникот по ликовно образование заедно со група наставници.

Во сите пет згради од хигиенски аспект беа извршени одредени санации преку варосување, боење на цокла, бетонирање, поправки на зидни и подни површини.Пред почетокот на учебната 2022/23 и на крајот од првото полугодие се изврши дезинфекција и дератизација на градското училиште и сите 4 подрачни училишта.

2. ОРГАНИЗАЦИЈА НА ВОСПИТНО-ОБРАЗОВНАТА ДЕЈНОСТ

Учебната 2022/23 година започна со изготвена Годишна програма за работа со сите програмски и документациски прилози, разгледана на Наставнички совет и Училишен одбор. Во прилог на организацијата на воспитно-образовната работа се изготви програма за реализација на наставата и за централното и за сите подрачни училишта. Беше навремено обезбеден наставен кадар и истиот изготви глобални и тематски планирања за реализација на наставните содржини во согласност со наставниот план и програма. Навремено беа формирани паралелките. Со цел за поефикасна организација на ВОД беа формирани стручните активи од кои 5 за одделенска настава и 4 за предметна настава.

3. ОРГАНИЗАЦИЈА И РЕАЛИЗАЦИЈА НА НАСТАВАТА

Учебната 2022/23 година започна на 01.09.2022 година и заврши на 14.6.2023 Реализирани се вкупно 180 наставни дена во оваа учебна година.

Наставата се реализира во 2 смени со ротирање на месечно ниво во една смена учениците од одд. настава и во друга смена учениците од предмнетна настава. Учениците во подрачните училишта наставата ја следат претпладне.

Постигнатиот успех на учениците на крајот од учебната 2022/23 во целост задоволува со констатација дека истиот треба да се подобри или задржи. На ниво на училиште средниот успех е 4,32.

Од вкупно 772 ученици запишани во учебната 2022/23 година а 526 ученици од 4 до 9 одд. кои бројчано се оценуваат, 288 ученици покажале одличен успех, 133 ученици покажале многу добар успех, 92 ученици покажале добар успех, 13 ученици покажале доволен успех а еден ученик од 3 одд. условно следеше настава од 6.3.2023 година бидејќи не е нострифицирано свидетелството за 2 одд. здобиено од странство.

Во оваа учебна 2022/23 година од страна на одделенски раководител се изречени педагошки мерки и тоа 20 ученици со изречена педагошка мерка усна опомена, 5 ученици со две педагошки мерки усна и писмена опомена и 4 ученици со усна опомена, писмена опомена и укор. Сите ученици се со примерно поведение.

Во оваа учебна година по приоритетот,,Усовршување и професионален развој на наставниците,, беа поставени во делот на развојна цел спроведување на обуки: ,,Примена на иновативни интерактивни пристапи во наставата,, и ,,Учење преку истражување, работа на проекти и решавање проблеми,,

Од таа причина во училиштето се спроведе обука ,,Примена на иновативни интегрирани пристапи во наставата на која зедоа учество 77 наставници а обуката ,,Учење преку истражување, работа на проекти и решавање проблеми,, беше проследена од 73 наставници.

Обуките: ,,Соработка помеѓу семејство и училиште во спречување на врсничко насилство, кибернасилство и слично,, и ,,Инклузивно образование во пракса,, беа проследени од стручната служба.

Голем дел од наставнците посетија повеќе обуки и вебинари од областа за подобрување на професионалните компетенции за реализација на наставата за кои имаат сертификати и истите се дел од професионалните досиеа.

Наставникот по музичко образование Павлинка Вељаноска реализира работилници со наставници на тема: ,,Видови оценувања и наставата по музичко во одделенска настава,, и реализира обука,,Медиумска писменост за наставниците од 5 одд. Истиот наставник е избран за Microsoft иновативен експерт иноватор за учебната 2022/23 година.

По проектот ,,J aime le francais,, чиј координатор е наставникот по француски јазик Елизабета Трпковска училиштето се здоби со смарт табла во чија чест училиштето го посети Амбасадорот на Република Франција.

А по проектот ,,EcoFRA logie,, со координатор - наставник Елизабета Трпковска, со превод се промовира книгата ,,Човекот кој садеше дрвја,, чиј наслов е заведен во училишната библиотека, а 5 ученици добија сертификати за директен придонес.

Учениците од 6 до 9 одд. имаа можост да ја проследат обуката ,, Прва помош,,од Црвен Крст Неготино и предавање од Здравствен Дом Неготино на тема ,,Социјални мрежи, алкохол и тутун.

Стручната служба во училиштето изготви стручна тема за учениците од 6-9 одд. за час на одделенска заедница ,,Заеднички против насилството,,Како да ја подобриме редовноста во наставата,, Насилно однесување, штое тоа и што да направиме?,,Каде по завршувањето на основното образование за учениците од 9 одд.,,Пороците кои го гонат младиот човек за учениците од 8 одд.,,

 Реализирани се работилници: со учениците од 3 одд. на тема ,,Слични различни,, со учениците од 9 одд.,,Самооценување,, со учениците од 6 и 8 одд.,,Самодоверба,, со учениците од 7 одд.,,Конфликти и разрешување на конфликти,, со учениците од 6 одд.,,Слични различни(МИО), со учениците од 5 одд. реализирана работилница ,,Вештини на флексибилност,, Врсничко насилство и ментално здравје,, со учениците од 7 одд.и 4 одд. ,,Влијанието на социјалните медиуми врз стандардите на убавина кај девојчињата,, во 9 одд.

 Стручната служба реализира испитување на предзнаењата на учениците во 1 одд. Испитување во 4 одд.,,Читање со разбирање,, во 2 одд. испитување,,Правилно пишување на ракописните букви,, со учениците од 5 одд. испитување,,Домашните задачи и нивната функција,, со учениците од 9 одд. испитување,,Етичност во оценувањето,, Присуство на насилство во училиштето,, во 7 одд. и Интереси и способности во делот на професионалната ориентација – 9 одд.

На крајот од учебната 2022/23 година се реализира испитување ,,Промена на успехот од одд. во предметна настава со констатирано многу мало отстапување во успехот и испитување,,Споредба на успехот по наставни предмети и пол со констатација дека подобар среден успех се постигнува по наставните предмети ФЗО и ликовно образование а по мал среден успех по математика физика и хемија. Што се однесува до полот женските имаат поголем среден успех во споредбасо машките ученици.

Во училиштето се реализираат и активности по проектот,,Еко-училиште,, и ,,Еко секција,, и реализација на наставни часови со интегрирани содржини. По овој проек се одбележа и денот на планетата Земја со ЕКО акција во соработка со НВО Ековита со засадување на Гринко билбоа во училишниот двор и с.Вешје.

По Globe програмата се рализираа секојдневни мерењао од протоколот атмосфера.Пресметувања на средни вредности за споредба со споделување на податоци. Училиштето учествуваше на Глобе настан и е едно од четирите наградени училишта за најредовно следење на протоколите.

И по проектот МИО наставниците реализираат часови со содржини или интегрираност на содржини од ПМИО во наставата. Во оваа учебна година училиштето склучи Меморандум за соработка со ООУ,,Даме Груев,, Градско и по повик од МОН за грантовиза проекти се изготви проект со кој се реализираа повеќе активности: во делот на запознавање, изработка на честитки за празниците Велигден, и Рамазам Бајрам и реализиран заеднички пикник со можност учениците подобро да се запознаат со обичаите за големите празници со искажување на заедничка почит. Исто такасе реализираа контакти со размена на искуства и со учениците од ООУ,,Никола Карев,, Радовиш кое ни е партнер училиште од пред 2 години.

4.ОРГАНИЗАЦИЈА НА ВОННАСТАВНА СТРУЧНО-ПЕДАГОШКА ДЕЈНОСТ

Во ова подрачје се опфатени слободните ученички активности за учениците кои се реализираат во согласност со потребите. Во училиштето се реализираат и планираните програмски активности во делот подрачјата: Здравствена заштита на учениците, општествено корисна работа и Воннаставни активности и натпревари.

Во оваа учебна година училиштето зеде учество на Државниот експериментален натпревар по физика и ученикот Сара Галабова 8 одд. се здоби со 3 награда а на државниот натпревар по математика се здоби со пофалница.

На државниот натпревар по биологија се здобија со 3 награда учениците Илина Ставрова 7 одд. и Викторија Ристиќ 8 одд.

На државниот натпревар по природни науки учениците Петар Марков и Димитри Данаилов од 5 одд. се здобија со 3 награда и Наталија Стојанова со пофалница.

На државниот натпревар по физика ученикот Ивана Јуришиќ се здоби со пофалница.

На државната ликовна изложба Илинденски денови ученикот Викторија Ристиќ 8 одд.се здоби со 1 награда

На државниот натпревар Вивала музика ученикот Амелија методиева 9 одд се здоби со 1 награда и 1 награда за училишниот хор

На Меѓународниот творечки фестивал за културно наследство на народите училишниот хор се здоби со 1 награда а ученикот Амелија Методиева 9 одд. се здоби со 1 награда – соло пеење.

На меѓународниот натпревар по ликовно образование ,,Постер на мирот,, зеде учество ученикот Фросина Ѓорѓиева 8 одд. а на светско ниво е едена од 22 ученици кои се наградени.

На Меѓународниот литературен конкурс-1000 цветови ученикот Ангел Ташев од 3 одд. се здоби со 2 награда.

На Меѓународниот натпревар по математика Кенгур 5 ученици се здобија со 2 награда, 6 ученици со 3 награда од 2 одд. 2 ученици со 1 награда, 2 ученици со 2 награда и 18 ученици со 3 награда од 3 одд. 1 ученик со 2 награда и 3 ученици со 3 награда од 4 одд. 1 ученик со 3 награда од 5 одд. 2 ученици со 1 награда, 1 ученик со 2 награда од 6 одд. 5 ученици со 1 награда, 3 ученици со 2 награда, 1 ученик со 3 награда од 7 одд. 1 ученик со 1 награда и 1 ученик со 2 награда од 8 одд. 2 ученици со 1 награда, 1 ученик со 2 награда и 1 ученик со 3 награда од 9 одд.

 5.ПЕДАГОШКА ЕВИДЕНЦИЈА И ДОКУМЕНТАЦИЈА

Во текот на ова учебна 2022/23 година уредно и перманентно се води педагошката евиденција во рамките на сите подрачја што ја сочинуваат дејноста на училиштето а пред се:

-Главни книги за учениците;

-Одделенски дневници (е - дневник);

-Записничка книга на Одделенски совет;

-Записничка книга на Наставнички совет;

-Записничка книга на Совет на родители;

-Записничка книга на Училишен одбор.

На крајот од учебната 2022/23 година беше извршен увид во одделенските дневници и главни книги од страна на директорот и стручната служба со констатација-уредност во водењето на евиденцијата со многу мали отстапувања за кои се направи корекција.

6. ЗАКЛУЧНИ СОГЛЕДУВАЊА И ПРЕДЛОГ МЕРКИ

Врз основа на реализираните содржини на крајот од учебната 2022/23 година во ООУ,,Гоце Делчев,, Неготино може да се констатира дека истите се во согласност со наставниот план и програма и со Годишната програма за работа на училиштето.

Наставата се реализираше без отстапување, со редовност од страна на наставниот кадар.Успехот кој го постигнаа учениците е добар и истиот е 4,32 но постојат услови и можност за соработка меѓу наставниците, учениците и родителите за подобрување или задржување на истиот.

Педегошката евиденција и документација се води уредно и перманентно.

Училиштето активно ќе се вклучува во проекти кои ќе овозможат осовременување на условите за работа и унапредување на наставата.

 ООУ,,Гоце Делчев,, Неготино

 Д И Р Е К Т О Р

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 /Елена Стојанова/